Urho Kekkonen
Urho Kaleva Kekkonen (3. september 1900 Pielavesi vald – 31. august 1986 Helsingi) oli Soome Vabariigi president aastatel 1956–1982. Enne seda oli ta olnud Soome peaminister aastatel 1950–1953 ja 1954–1956. Kekkonen oli Soome ajaloo kaheksas ja ühtlasi kõige kauem (25 aastat) ametis olnud president. Ta oli esimene ja ainus isik, kes valiti Soome presidendiks rohkem kui kaheks ametiajaks; praeguse põhiseaduse järgi pole see enam võimalik. Tema viimane presidendi ametiaeg jäi pooleli tervislikel põhjustel.